CELEX: 62010FJ0110
Language: hu
Date: 2011-11-10 00:00:00
Title: A KÖZSZOLGÁLATI TÖRVÉNYSZÉK ÍTÉLETE (második tanács) 2011. november 10.#Denise Couyoufa kontra Európai Bizottság.#Közszolgálat – Tisztviselők – Az Európai Bizottság tagállamokbeli képviseletei – A 2011. évi rotációs időszak – A rotáció alóli mentesítés iránti kérelem – Elfogadhatóság – Határozati tartalmú aktus – Késedelem.#F‑110/10. sz. ügy.

Határozatok Tára
                      A KÖZSZOLGÁLATI TÖRVÉNYSZÉK ÍTÉLETE (második tanács)
                                               2011. november 10.
                                                F-110/10. sz. ügy
                                                Denise Couyoufa
                                                      kontra
                                               Európai Bizottság
       „Közszolgálat — Tisztviselők — Az Európai Bizottság tagállamokbeli képviseletei — A 2011. évi
    rotációs időszak — A rotáció alóli mentesítés iránti kérelem — Elfogadhatóság — Határozati tartalmú
                                              aktus — Késedelem”
   Tárgy:        Az EA-Szerződésre annak 106a. cikke értelmében alkalmazandó EUMSZ 270. cikk alapján
                 benyújtott kereset, amelyben D. Couyoufa lényegében az Európai Bizottság tagállamokbeli
                 képviseleteire beosztott tisztviselőkre vonatkozó rotáció alóli mentesítés iránti kérelmét
                 elutasító, 2010. február 26-i határozat megsemmisítését, és a kinevezésre jogosult
                 hatóságnak 2010. február 26-i határozat elleni felperesi panaszt elutasító, 2010. július 27-i
                 határozatának megsemmisítését kéri.
   Határozat: A Közszolgálati Törvényszék a keresetet elutasítja. A Bizottság saját költségein kívül
                 köteles viselni a felperes részéről felmerült költségek felét. A felperes viseli saját
                 költségeinek felét.
                                                   Összefoglaló
   1. Tisztviselők — Kereset — Előzetes közigazgatási panasz — Határidők — Eljárásgátló jelleg — Kezdet
   (Személyzeti szabályzat, 90. cikk, (2) bekezdés)
   2. Tisztviselők — Kereset — Előzetes közigazgatási panasz — Határidők — Jogvesztés —
   Újbóli megnyitás — Feltétel — Új és lényeges tény
   (Személyzeti szabályzat, 90. és 91. cikk)
   3. Tisztviselők — Kereset — Jogellenességi kifogás — Járulékos jelleg — Elfogadhatatlan alapkereset —
   A kifogás elfogadhatatlansága
   (EUMSZ 277. cikk)
   1. A személyzeti szabályzat 90. cikkének (2) bekezdése értelmében a panasz benyújtására három
   hónapos határidő áll rendelkezésre, amelynek kezdő időpontja meghatározott személyre vonatkozó
   intézkedés esetében az az időpont, amikor az érintett személyt a határozatról értesítették, de
   semmiképpen sem később, mint amikor az érintett a határozatról tudomást szerzett. E határidő célja a
   jogi helyzetek biztonságának és világos voltának biztosítása, így az jogvesztő jellegű, és sem a felek, sem
   a bíróság nem térhet el attól.
HU
          ECLI:EU:F:2011:182                                                                                 1
 ---pagebreak---                                                ÖSSZEFOGLALÓ – F-110/10. SZ. ÜGY
                                                COUYOUFA KONTRA BIZOTTSÁG
                                                                                                                (lásd a 22. pontot)
         Hivatkozás:
         az Európai Unió Törvényszéke T-284/09. P. sz., Meister kontra OHIM ügyben 2010. június 21-én hozott ítéletének
         25. pontja és az ott hivatkozott ítélkezési gyakorlat;
         a Közszolgálati Törvényszék F-72/06. sz., Verheyden kontra Bizottság ügyben 2009. április 28-án hozott ítéletének
         39. pontja és az ott hivatkozott ítélkezési gyakorlat.
2. A tisztviselőknek a személyzeti szabályzat 90. cikkének (1) bekezdése értelmében biztosított azon
lehetőség, hogy kérelmezzék, hogy a kinevezésre jogosult hatóság határozatot hozzon személyükkel
kapcsolatban, nem teszi lehetővé, hogy a tisztviselő figyelmen kívül hagyja a személyzeti szabályzat
90. és 91. cikkében a panasz benyújtására vagy a keresetindításra előírt jogvesztő határidőket azzal,
hogy kérelmével közvetett módon megkérdőjelez egy korábbi, általa határidőben meg nem támadott
határozatot. Kizárólag új és lényeges tények felmerülése indokolhatja az ilyen határozat újbóli
vizsgálatára irányuló kérelem előterjesztését.
                                                                                                                (lásd a 27. pontot)
         Hivatkozás:
         a Bíróság 127/84. sz., Esly kontra Bizottság ügyben 1985. május 15-én hozott ítéletének 10. pontja;
         az Elsőfokú Bíróság T-14/91. sz., Weyrich kontra Bizottság ügyben 1991. június 7-én hozott ítéletének 33. pontja;
         a Közszolgálati Törvényszék F-111/06. sz., Giannopoulos kontra Tanács ügyben 2007. szeptember 20-án hozott
         ítéletének 28. pontja; F-102/08. sz., Marcuccio kontra Bizottság ügyben 2010. március 25-én hozott ítéletének
         36. pontja.
3. Az EUMSZ 277. cikk nem hoz létre önálló kereset megindítására vonatkozó jogosultságot, és arra
csupán járulékosan lehet hivatkozni, valamely elfogadható kereset részeként, de maga nem képezheti
kereset tárgyát. Ily módon elfogadhatatlan az olyan jogellenességi kifogás, amelyet elfogadhatatlan
kereset során hoztak fel.
                                                                                                                (lásd a 32. pontot)
         Hivatkozás:
         a Közszolgálati Törvényszék F-103/05. sz., Pickering kontra Bizottság ügyben 2008. április 23-án hozott ítéletének
         94. pontja, F-112/05. sz., Bain és társai kontra Bizottság ügyben 2008. április 23-án hozott ítéletének 96. pontja, és az
         ott hivatkozott ítélkezési gyakorlat, valamint; F-134/7. és F-8/08. sz., Adjemian és társai kontra Bizottság ügyben 2009.
         június 4-én hozott ítéletének 38. pontja.
2                                                                                                            ECLI:EU:F:2011:182